ming030890/wiki-yue-high-quality huggingface dataset:
加拿大潮什麼

《加拿大潮什麼》（英文：Hipster Tour Canada）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第二輯作品，喺2017年5月13號到7月29號香港時間逢禮拜六20:30到21:00喺J2播。呢個節目會介紹加拿大嘅新潮嘢。

節目調動
2017年6月3號：由於直播《賽馬直擊 - 葉森打吡大賽日》，所以停播一次。
2017年7月8號：由於直播《賽馬直擊 - 日蝕大賽日》，所以停播一次。
加拿大特許管理學院

加拿大特許管理學院係一間野雞大學，並未獲得加拿大當局註冊。有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。不過，亞洲知識管理學院就經常用呢個招牌辦法唔同資格比人。
加拿大港灣航空

加拿大港灣航空（英文：Harbour Air）係加拿大卑詩省嘅一間主要營運水上飛機嘅航空公司。
史顏景蓮

史顏景蓮，香港親中派商人，華彩集團董事。

記事
史顏景蓮同佢老公史立德創立咗華彩集團，從事印刷業務，喺1988年，佢哋決定北上設廠，係香港商人之間比較早決定咁做嘅。
除咗從商，史顏景蓮同佢老公史立德有進行一啲慈善工作，除咗做過仁愛堂主席之外，亦喺2016年創立「史立德夫人青少年兒童醫療基金」，關注患有過度活躍症嘅兒童。
佢曾經喺去埃及旅行嗰陣，經歷坐火車被亂槍掃射。

家庭
佢已經結婚，老公係史立德。
史釗域道6號

史釗域道6號係香港一楝單楝式住宅建築，喺香港島灣仔區史釗域道6號。
史釗域道6號
史釗域道6號喺1920年起好，有指出喺所在嘅地段，係由香港置地填海而成，物業之後由倪士欽、馮平山、李右泉等人持有股份。史釗域道6號係而家重存在嘅少數轉角唐樓，建築特色包括中式騎樓同西式嘅長廊式露台，係結合中西特式嘅建築風格。
2016年，有報導指出恒基兆業相關人士計劃清拆史釗域道6號。古物諮詢委員會喺同年12月8號將史釗域道6號評為三級歷史建築。
史高斯

史高斯（英文：Paul Aaron Scholes，1974年11月16號—）係英倫足球員，踢中場。佢精於長傳同埋後上射門，遠射更加係佢嘅必殺技，所以有「後上殺手」同「遠射王」嘅稱譽。
史高斯喺1991年加入曼聯做學徒，1994年開始踢聯賽，成個職業生涯淨係效力曼聯一間球會。佢曾經為曼聯上陣676次，係曼聯史上上陣次數最多嘅球員之一（排第四），並為曼聯射入150球（排第九）。
史高斯喺1997年首次打國際賽，打過1998年同2002年FIFA世界盃同埋2000年同2004年歐洲國家盃。佢喺2004年宣佈退出國家隊。
2011年5月底史高斯宣佈掛靴，轉任曼聯教練之一。但喺2012年1月，史高斯復出，1月8號以球員身分喺英格蘭足總盃鬥曼城足球會。2013年5月史高斯再次掛靴。
法國前球王施丹曾經形容：「史高斯毫無疑問係佢年代之中最偉大嘅中場球員。」重話自己冇機會同史高斯做隊友係佢職業生涯中嘅遺憾。
史雲斯

史雲斯（英文：Swansea），係英國威爾斯西南嘅城鎮，住24萬人。
史雲生

史雲生（Swanson）係美國金寶湯旗下嘅牌子，主要喺北美市場賣微波爐飯盒、清湯同罐頭鷄鴨肉。史雲生亦喺香港有得賣，主要賣史雲生清雞湯。
史雲頓

史雲頓（英文：Swindon）係英倫渭州郡一鎮，人口21萬。
兆畦苑

兆畦苑係香港嘅一個居者有其屋屋苑，喺新界屯門田景路2號，一共有2座樓，1990年入伙。呢個屋苑喺居者有其屋第十一期丙開賣，嗰時嘅開賣價介乎港幣$176,000 - $335,900。
兆米

兆米，又叫百萬米（英文：Megametre，符號Mm）係一個好少用嘅長度單位，一兆米等如1,000千米，即係1,000,000米，大約等如於621.37哩。
1791年到1875年期間，一兆米嘅準確定義係地球嘅兩極周界嘅四十分之一，即係北極到南極嘅距離係啱啱好40兆米（跟而家嘅定義就係39.94兆米）。
兆軒苑

兆軒苑係香港嘅一個居者有其屋屋苑，喺新界屯門良運街1號，一共有2座樓，1991年入伙。呢個屋苑喺居者有其屋第十二期丙開賣，嗰時嘅開賣價介乎港幣$228,800 - $473,200。
兆禧苑

兆禧苑係香港嘅一個居屋屋苑，喺新界屯門青山灣填海地上面，風車型建築，分為兩期起（即係第七期丙同埋第八期甲），喺1985年入伙，由新昌管理服務有限公司做管理公司，同埋成立咗業主立案法團。屋苑有一個六層高嘅停車場，側跟有仁濟醫院羅陳楚思小學、加拿大神召會嘉智中學、南屯門官立中學同埋屯門碼頭；隔籬嘅屋苑有蝴蝶邨、悅湖山莊同埋海翠花園。

其它資料
兆禧苑嘅對外交通包括巴士去市區、小巴去落馬洲口岸同埋港鐵上水站、船去東涌新發展碼頭、輕鐵（即係兆禧站同屯門碼頭站）等等，同埋由城巴開嘅B3巴士去深圳灣口岸。附近嘅商場有海趣坊同啟豐商場。
呢度嘅民選區議員係前區局議員嚴天生。
兆萬中心

兆萬中心（英文：CTMA Centre）係香港九龍旺角一棟寫字樓，喺西洋菜南街1N號，近登打士街交界，高20層，1996年起好。
維基同享有多媒體嘅嘢：CTMA Centre
兆赫

兆赫（MHz）係頻率單位，衍生自赫茲呢個單位。1兆赫等如106赫茲（1,000,000赫茲）。
兆禧站

兆禧站係香港輕鐵車站之一，代號240，屬於單程車票第1收費區，一共有2個月台，一共有3條輕鐵路線經呢個站，服務兆禧站週圍嘅居民。
兆邦苑

兆邦苑係香港嘅一個居者有其屋屋苑，喺新界屯門田景路38號，一共有1座樓，1991年入伙。呢個屋苑喺居者有其屋第十二期丙開賣，嗰時嘅開賣價介乎港幣$230,700 - $442,600。
吳浩康

吳浩康（英文：Deep，原名吳偉男，1983年6月13號—）係香港一位歌手，幫英皇娛樂集團打工。2002年參加〈全球華人新秀賽〉總選得季軍，之後就出專輯、拍廣告、電視劇同電影。

官非
2004年6月，差佬喺佢身上搜到0.42克可卡因，法庭判佢條藏毒罪成立，罰款5000蚊同埋留案底。
2005年7月，有人告佢響夜店打人，但法庭話個證人嘅口供前後矛盾，判吳浩康冇罪。

歌唱事業
犯案之前，吳浩康嘅事業好順利，好多人都好睇好佢唱歌。

感情生活
吳浩康先後同過藝人胡定欣、莊思敏、鍾舒漫、李昭南拍拖，但都係分手收場。

演出
呢個表唔完整，歡迎加料。
吳清源

吳清源（1914年6月12號—2014年11月30號）係日本籍華裔圍棋大師，綽號「昭和棋聖」。佢喺中國福建福州出世，七歲識捉棋，之後畀日本棋手發掘，去咗日本發展。
吳淑珍

吳淑珍（1952年7月11號—）係中華民國前第一夫人、前立法委員，台灣台南縣麻豆鎮人。
吳淑珍係第10、11任中華民國總統陳水扁個老婆，娘家係有錢醫師屋企；讀台南縣曾文初中、台北市中山女高，國立中興大學法商學院地政學系。
佢因為貪錢，2009年9月11號俾台北地方法院一審判無期徒刑、罰款新台幣3億元、褫奪公權終身。
吳淞江

吳淞江，古名松江，又叫蘇州河，係中國蘇州到上海之間一條江河，由太湖流到黃浦江，長125公里。
吳清清

吳清清，香港親中派工聯會會員，工聯會港島東地區服務處社區幹事。

政治立場
佢係香港親中派嘅成員，曾經話習近平嘅講話振奮人心。

選舉經歷
响2019年香港區議會選舉吳清清參選上耀東選區，但因為親中派漠視民意堅持修訂逃犯條例，選情大受影響，吳清清最終輸畀泛民主派周卓奇，未能喺師父趙資強手上接棒。
2023年12月，喺政府大幅度削減直選議席同排除民主派參選嘅2023年香港區議會選舉，佢再度參選，喺選舉委員會委員可以互相提名都唔當係利害衝突嘅制度下，佢終於成為康灣區議員。
吳準鎬

吳準鎬（韓文：오준호，1975年6月20號—）係大韓民國政治人。2021年12月4號，佢喺2022年大韓民國總統選舉基本所得黨黨內初選入面勝出，代表該黨參選總統選舉，但結果只係攞到18,105票（0.05%）。
克拉瑪依區

克拉瑪依區（維吾爾文：قاراماي رايونى‎）係中國新疆克拉瑪依嘅一個市轄區。
克服他她它

《克服他她它》（We Shall Overcome）係香港電視娛樂製作嘅真人騷節目。由火火、王智德同邱傲然主持，2021年2月22號到3月12號逢禮拜一到五23:00-23:30喺ViuTV播。節目主持會幫嘉賓克服一種自己嘅弱點。
克朗

克朗係一個貨幣單位，個名嘅意思係「王冠」（又即係英文嘅 "crown"），喺唔同嘅話入便有唔同嘅串法。
克拉瑪依大火

克拉瑪依大火係1994年12月8號喺中國新疆克拉瑪依市友誼館發生嘅一場大火。大火導致325人遇難，其中288人係中小學生。
事後當局無舉行過任何紀念活動，而根據生還者嘅回憶，大火發生嘅時候有人嗌過「讓領導先走」（「畀領導走先」），成為醜聞。
克拉蘇

克拉蘇（拉丁文：Marcus Licinius Crassus，前115年—前53年），古羅馬政治人，前70年到前69年同埋前55年到前54年做過兩任嘅羅馬共和國執政官。佢同凱撒、龐培一齊合組前三頭同盟（英文：First Triumvirate）。
克拉瑪依

克拉瑪依喺中國新疆，家下係地級市，叫克拉瑪依市。
員工福利

員工福利（粵拼：jyun4 gung1 fuk1 lei6；英文：Employee benefits）泛指員工除咗人工之外可以由僱主度得到嘅好處。
哎你我個心肝歐古斯天

哎你我個心肝歐古斯天，奧地利維也納民歌，稱得上童謠，德文歌，約一八〇〇年前後發行，然而來源不明。同好多民謠一樣，曲詞隨時各有來源，各有演變。現時講一六七九年麥士歐古斯天作依支歌，後人作故仔再加上去都唔定，甚至查無此人又唔定。不過支歌改詞成英文，變出幾首唔同歌，同歐古斯天無關。再流傳世界，有種種版本。
現時知道，支曲至早一七八八年到翌年印刷發行，鋼琴譜，題為民歌六變奏，哎你我個心肝歐古斯天。一七九九年，曲又以喜愛歌調兩支發行鋼琴譜。而詞又另有來源，一八一五年奧地利，印喺類似兩張紙上，而內文有哦你心肝歐古斯天依幾隻字。詞曲相配，就初見於德累斯頓，相對於今日德國，題叫，呀你心肝歐古斯天，有時又寫呀我個心肝歐古斯天。發語字有幾種寫法。
後來另有講法，一六七九年，黑死病依個大瘟疫，終於去到維也納。有位樂師兼歌手，麥士歐古斯天，四處賣藝。有日佢飲醉酒，畀人放上木頭車，當瘟屍咁掉落埋坑。不過佢醉醒,，有返知覺，逃出生天，勝過黑死病。後世描繪孭住風笛。呢個講法現今都好流行，然而真實成疑，有無真人都成疑。
英文來講，早年玻莉放水煲上去，都用依支曲，今下就用另一支。玻利有時亦叫摩莉，又叫珍妮咁。支曲亦叫摩莉放水煲上去、珍妮放水煲上去。一七九四年，已有摩莉放水煲上去。一七九〇年到一八一〇年間，兩間出版社出咗珍妮放水煲上去，又叫珍妮啲銅錢。
英文流行，皆因一八三〇年左近，出咗支歌叫買掃把。英國美國唱到好流行。好似招人買掃把又自嘆。
之後有演變出另一支，有無曾經見過少女，出自一書。一九〇九年，美國出咗本叫遊樂場、屋企、學校、體育館用遊戲，可見歸唱遊一類。唱支歌又要跳舞。由於少女一字，咗蘇格蘭慣用字，斷估用蘇格蘭有關，又或蘇格蘭裔有關。書話畀細細蚊玩，十人到六十人，操場、體育館內。首先會部圍圈拍手，淨低一人企中間，住部人唱依首歌。圈人唱少女，中間人唱少男。頭兩行歌唔使做，後兩行歌，中間人開始做動作，圈人就跟住做。
之後又有另一支，愈多我哋喺埋一齊，實情英國慈善團體會歌，叫吹泡古隊，對細蚊，一九二四年到一九三一年舉辦。一九二六年，出咗依支歌。副歌部份借用奧地利曲，可詞同今日愈多我哋喺埋一齊，其餘唱白。會歌咁樣，唱白、副歌、唱白、副歌咁編排。第一次唱白講明副歌即散會歌，閂門之前，拖住手一齊唱。第二次唱白，有難時就開心唱副歌，迎難而上，一生值得過。
依支歌特別流行，或者跟住童軍運動散到世界各地。有好多翻譯版本。如中文書面語版本，譒為當我們同在一起。其他文大同小異，好似馬來文咁。
支曲荷蘭又有自己用法，用來慶祝聖力高拉斯日。西曆十二月五六日，習俗會送禮物畀細路。而細路會唱歌，統稱聖力高拉斯歌，有歌早到十六世紀，之不過好多都近世先有。而大概一九二幾年，借咗支曲做節歌，叫有人敲門。
戰後香港教育署，出本小學生歌集，出咗支歌叫老鄰人。

各地
德文至早見Ei du Mein Lieber Augustin，Ei為發語字，艾音，以表驚訝，嚇一跳。du你，Mein我個。Lieber意思愛，放喺人名前，廣東話好少咁用愛喺人名前，較近為心肝。Augustin男人名，音歐古斯天，意思大。拉丁文本意，增咁意思。
後又有寫O du Lieber Augustin。O為發語字，俄音。
又有Ei, Du Lieber Augustin。Ei有時用Ach唱。Ach發語字，呃音，以示關注或後悔。Du有時用Mein唱。
英文Polly Puts the Kettle On。頭字女人名，可換成Molly、Jenny。Polly為女人名，Molly親名，實情兩者又Mary親名。Molly底下曾泛指女人。Jenny為Jane親名。Jane喺美國舊俗泛指女人。故此有Molly Puts the Kettle On、有Jenny Puts the Kettle On。歌名又名Jenny's Baubee。Baubee，又寫Bawbee，蘇格蘭銀仔，美國曾指銅錢。
英文Buy a Bloom。Bloom掃把咁解。Did You Ever See a Lassie。Lassie為少女，遊戲中間嗰人要唱Laddie，即少男。又有歌The More We Get Together。
馬來文Bila kita berkumpul。
荷蘭文Daar wordt aan de deur geklopt。
哎吔哎吔親親你

《哎吔哎吔親親你》係香港歌手張衛健嘅唱片，喺1993年1月7日推出。
哉絲班達

哉絲班達（Joyce Banda，1950年4月12號—）係馬拉維頭一位女總統，2012年到2014年在位，因為前一任總統喺任期入面過身而用副總統身份接任，到2014年參加總統大選嗰陣就輸咗。
哎呦，不錯哦

《哎呦，不錯哦》（英文：Aiyo, Not Bad）係台灣男歌手周杰倫出嘅第13張錄音室唱碟，2014年12月10號開始預購，12月26號正式發行。

簡介
專輯名嚟自周杰倫自己嘅口頭禪。首波主打歌《鞋子特大號》12月5號喺HitFM聯播網首播。首播嗰日由於收聽人數過多，搞到基地台壞咗，延後首播。專輯分做平裝版、精裝版同埋限量USB版。
喺12月25號台北發片記者會上，宣佈台灣預購喺CD嘅部分破6萬張，USB版嘅部分達12000張。呢張專輯喺西門町嘅簽唱會，估計共吸引2至3萬人嚟。
專輯收錄由方文山導演嘅電影同名主題曲《聽見下雨的聲音》，呢隻歌由方文山作詞，周杰倫作曲，原唱魏如昀。喺2014年5月4號嘅「魔天倫2」上海演唱會上，周杰倫首次唱咗呢隻歌。

弦樂
第一小提琴
陳羽柔（#3、#7）
薛媛雲（#3）
陳俐如（#3）
周有玓（#3）
第二小提琴
駱思雲（#3）
易欣穎（#3）
徐冠宜（#3）
李育真（#3）
中提琴
陳怡玲（#3）
葉棣綺（#3）
黃馨穎（#3）
大提琴
張道文（#3）
張立青（#3）
劉涵（#8）
（"#1"代表專輯入面第一隻歌，如此類推。）

預購發行
《哎呦，不錯哦》2014年12月10號開始預購，分做「精裝版」、「限量USB版」（另有「平裝版」）。
限量USB版預購量超預期，加上粉金公仔製作繁瑣，延遲至1月1號推出，並加送周杰倫「哎呦，不錯哦」卡片貼紙作補償。
（大陸發行USB版係「酷炫亮銀Jay小公仔」）
員山鄉

員山鄉（粵拼：jyun4 saan1 hoeng1）係台灣宜蘭縣嘅一個鄉級行政區。
周恩來

周恩來（1898年3月5號—1976年1月8號），字翔宇，江蘇淮安人，中國共產黨領袖，中國人民解放軍搞手，中華人民共和國第一任國務院總理。
維基同享有多媒體嘅嘢：Zhou Enlai
周志文

周志文（Adrian Chau，1989年9月28號—）係香港無綫電視前藝員。佢喺中國大陸出世，祖籍廣東連平，2009年同佢孖生細佬周志康參加無綫電視歌唱比賽《超級巨聲》，之後加入無綫電視，主要拍電視劇。因為有好多緋聞影響形象，2015年畀無綫提前解約。

演出
呢個表唔完整，歡迎加料。
周志豪

周志豪，香港親中派政治人，香港再出發大聯盟發起人之一。
周慧敏

周慧敏（英文：Vivian Chow Wai-Man，1967年11月10號—）係香港女歌手，紅遍中、港、臺、星、馬嘅地方，更去過日本發展，有玉女掌門人嘅稱號，近年來做兼職藝人。
佢1985年參加新秀歌唱大賽（中文：新秀歌唱大賽）。1986年喺香港電台業餘DJ大賽得到亞軍之後正式入行做廣播工作。之後短短幾年，佢同時發展歌影視播事業，成為少數嘅四棲藝人，重有「玉女掌門人」嘅稱號。1992年開始，佢專注喺演戲同唱歌兩方面發展。

屋企
佢喺香港出世，鄉下喺廣東中山。
周志賢

周志賢，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
周思中

周思中係一名香港文化人、社會運動者，香港獨立媒體創辦人之一，同時亦係本土行動同八十後反特權青年成員之一。中學就讀於張祝珊英文中學，2002年喺香港中文大學畢業，之後攻讀嶺南大學文化研究哲學博士，曾經喺綠色和平同香港獨立媒體工作，亦曾經喺多間大學任教。
反高鐵運動之後，積極參與菜園村生活館工作。
周志輝

周志輝係香港男演員，香港浸會學院文學院畢業，1979年加入香港話劇團做兼職演員，1981年轉做全職舞台劇演員。佢自1991年開始亦做埋配音員。佢亦有參與一啲影視演出。

演出
呢個表唔完整，歡迎加料。
加蓬鐵路

加蓬鐵路係加蓬唯一嘅鐵路線，由西面嘅首都利伯維爾通去東面嘅第三大城法蘭西維爾，全長670公里，1987年通車。
加藤光雄

加藤光雄（粵拼：gaa1 tang4 gwong1 hung4；1953年1月22號—）係日本足球員，司職中場，曾經喺1979年爲日本足球代表隊出場1次。
加萊阿佐·齊亞諾

加萊阿佐·齊亞諾（意大利文：Galeazzo Ciano，1903年3月18號—1944年1月11號），係意大利嘅外交官、政治人同伯爵。佢喺1930年同埋墨索里尼嘅亞女埃達結婚，成為咗墨索里尼嘅女婿。1936年，佢俾任命做外交大臣，去到1943年為止。
加蒂諾

加蒂諾（Gatineau）係加拿大魁北克西南部一座城，亦係全省第四大城，人口約莫有28萬。
加藤久

加藤久（1956年4月24號—）係日本足球員，司職後衞，曾經喺1978～1987年間爲日本足球代表隊出場61次，入咗6球。
加藤信幸

加藤信幸（1920年1月2號—）係日本足球員，司職中場，曾經喺1951年爲日本足球代表隊出場1次。
加藤一彥

加藤一彥（1937年5月26號—2019年4月11號）係日本出名漫畫家，筆名叫「Monkey Punch（モンキー・パンチ，馬騮之拳）」，響北海道出世，住響佐倉市，代表作有雷朋三世。
佢響2005年做咗大手前大學嘅媒體與藝術學院漫畫教授，響2010年做咗東京工科大學媒體學院嘅客座教授。
2019年4月11號因為吸入性肺炎而死咗，終年81歲。
加藤健人

加藤健人（1995年9月24號—）係日本足球員，司職中場，效力岡山綠雉。
回音

回音，又叫回聲，即係啲聲彈番轉頭，最多時就係一個人喺個深谷度嗌，因為聲行得慢，深谷又大，咁啲聲反彈要行一段時間，咁咪聽到啲回音囉。行入隧道、山窿講嘢，都會形成回音。
回音記憶

回音記憶（英文：echoic memory）係聽覺嘅感官記憶，涉及感官喺極短嘅時間（短過 1 秒）之內儲住接收到嘅聽覺資訊。
回魂

回魂係指有啲宗教信人死咗，個魂魄會返番去生前嘅地方。道教話回魂嘅日子時間同方位係由死者嘅死嘅日子決定。

回魂嘅講法
道教信人死後個魂魄會離開肉體，魂同埋魄分開，魂會留喺地面，魄就鑽入地底，用死時嘅天干地支推計「魂頭高度」，魄以一日升一尺上返嚟，上到就係回魂夜。

推計「魂頭高度」
天干（日子）： 
甲/己=九尺、乙/庚=八尺、丙/辛=七尺、丁/壬 =六尺、戊/癸=五尺。
地支（時間）： 
子/午 =九尺、丑/未=八尺、寅/申=七尺、卯/酉=六尺、辰/戍=五尺、已/亥=四尺。
魂頭：最矮九尺，最高一丈八尺。

回魂夜
死者嘅屋企要準備香燭同祭品，做啲簡單拜祭，重有死者生前最鍾意嘅嘢食，畀佢嘅魂魄係返到屋企。如果信佛教，就唔好殺牲畜嚟做祭品。回魂夜家屬要匿喺房唔出嚟。
回鶻

回鶻（粵拼：wui4 gwat1），又寫做回紇，係北亞一個突厥人古國，喺8世紀中到9世紀中活躍。佢哋係維吾爾族、裕固族嘅祖先之一。
呢篇回鶻係關於國嘅楔位文章，重未寫完嘅。麻煩你幫手充實佢。
回馬槍

回馬槍係古時嘅一套槍法，坐嚮馬背上面扮逃走，突然調頭襲擊對方。比喻一啲冇提防嘅反擊。

出處
《說唐》第四十回：「叔寶道：『兄弟，好回馬槍呵！』」《說唐》話羅成自家絕殺係「回馬槍」，秦叔寶自家絕殺係「殺手鐧」。

其他意思
回馬槍亦係香港商業電台一個收音機廣播節目，討論賽馬結果。
回馬槍亦可以係解 Tu-95 轟炸機。
回頭草

回頭草，成句係「好馬不吃回頭草」，即係話啲人眷戀過去，應該已經完咗嘅嘢，再做番。呢個係比喻隻馬前面有草唔食，要倒轉再食已經食過嘅草。
善

耶穌基督喺亞伯拉罕宗教中經常被視為無限良善同埋愛嘅化身。
善（英文：good / benevolence）係惡嘅相反，指一啲道德上被認為係理想嘅特性。
喀里多尼亞航空

喀里多尼亞航空（Aircalin）係法國新喀里多尼亞一間航空公司，1983年開張。
喂喂喂 你話你係邊個邊個

《喂喂喂 你話你係邊個邊個》（Now I Know You）係香港無綫電視製作嘅人物專訪節目，2022年6月20號到7月19號逢禮拜一、二22:00-22:30喺J2播。節目介紹一啲做緊冷門行業或者有小眾嗜好嘅人。

節目調動
2022年6月28號：由於直播《賽馬直擊》，所以改到6月29號禮拜三同一時間播。
喀隆錯

喀隆錯係中國青海一個湖，面積10平方公里。
喀麥隆

喀麥隆（英文：Cameroon）係非洲西部一國，首都雅溫得，國土面積475,442平方公里，2023年估計人口超過3千萬人，法定語文係英文同法文。
喃字

喃字，又叫字喃，係越南一種參考唐字去表達越南話嘅字，由13世紀開始發展，到20世紀頭逐漸畀越南文字母取代。
喀麥隆足球代表隊

喀麥隆足球代表隊，花名不屈雄獅隊，係代表喀麥隆嘅足球隊，由喀麥隆足球總會打理，會出席國際足球賽事好似世界盃、非洲國家盃咁。
响1990年FIFA世界盃決賽周，佢哋成功晉級八強，係世界盃足球賽史上，頭一隊成功殺入最後八強嘅非洲足球代表隊。
喃嘸山

喃嘸山，又寫喃𠳄山（𠳄，口喺左），香港一山，喺九龍石硤尾，山喺西面，山後部係白田邨地。山下有石硤尾邨同北九龍裁判署舊址。因為近住嘉頓嘅工廠，又叫嘉頓山。又因為山上面有個水庫，又叫水庫山。

有啲人會將喃嘸山同窩仔山搞亂，但查實兩座山係俾石硤尾邨隔住：喃嘸山喺石硤尾邨西北，窩仔山就喺石硤尾邨東南。
國立新竹高級中學

國立新竹高級中學係一間位於新竹市嘅普通型高中學校，簡稱「新竹高中」、「新竹中學」或者「竹中」。佢之前嘅名稱有「省竹中」同「新竹省中」。呢間學校創立於1922年，座落喺十八尖山嘅山腳下，鄰近國立新竹高商、國立陽明交通大學博愛校區同國立清華大學嘅校本部。
國立幸

國立幸 ，係日本嘅一個女藝人同埋配音員。
土耳其獨立戰爭

土耳其獨立戰爭係1919年到1922年土耳其革命者同協約國、鄂圖曼帝國嘅戰爭，最後土耳其革命者打贏，推翻鄂圖曼帝國，建立土耳其共和國，同時逼使協約國撤回苛刻嘅《色佛爾條約》，另訂《洛桑條約》。
土耳其航空

土耳其航空（Türk Hava Yolları）係土耳其一間航空公司。
土耳其擊落俄羅斯戰鬥機事件

土耳其擊落俄羅斯戰鬥機事件係2015年11月24號兩架土耳其空軍嘅F-16戰鬥機，喺敘利亞同土耳其邊界擊落咗兩架俄羅斯空軍蘇-24M戰鬥轟炸機。呢單係1950年代以嚟頭一單俄羅斯飛機畀北約成員國擊落嘅事件。
土耳其文維基百科

土耳其文維基百科係維基百科協作計劃嘅土耳其文版，由非牟利組織──維基媒體基金會維持負責。家下係各語言嘅維基百科計劃中，規模排名響30名以內（跟文章數量計），有超過20萬篇文。
土耳其咖啡壺

土耳其咖啡壺（Cezve）係種專門用嚟沖土耳其咖啡嘅壺，傳統會用銅或者青銅整，特徵係有長手柄，可以避免沖咖啡嘅人辣親隻手。
土耳其字母

土耳其字母（Türk Alfabesi）係用於寫土耳其文嘅字母。喺1928年創出嚟，係經過改裝嘅拉丁字母，代替原本土耳其文用嘅阿拉伯字母。土耳其字母有 29 個。
一共有八個韻母 （A, E, I, İ, O, Ö, U, Ü）同 21 個聲母。
土耳其文文學

土耳其文文學（Turkish literature）泛指用土耳其文寫嘅文學作品。
地藏菩薩

地藏菩薩（藏讀狀，粵拼：dei6 zong6 pou4 saat3；梵文：क्षितिगर्भ，拉丁轉寫：Kṣitigarbha）係大乘佛教入面嘅神，四大菩薩其中一位，代表願力。
地路羅拔臣

地路羅拔臣（英文：Dale Robertson，1923年7月14號—2013年2月27號）係一個美國嘅男演員、電視演員、電影演員，1948年出道。
地錢門

地錢門（學名：Marchantiophyta）係植物界嘅一個門，屬於有胚植物，傳統上同角苔門同苔蘚植物門構成苔蘚植物。
地質組

地質組（英文：Geological formation）係地質學入面嘅岩石地層單位。
地蓆

地蓆（粵拼：dei6 zek6），蓆一類，露營用品一種，鋪喺地，墊住來瞓。由於好多時行山時揹住佢，故此盡量輕磅。通常會連埋睡袋一齊用。佢有兩用，一用瞓得舒服啲，無直瞓地咁凹凹凸凸，二用隔寒，等體溫唔會咁快流失，實情依個至緊要。
現今物料有好多種，至簡單乳膠做，亦有其他料做吹氣，甚至有自動充氣。有啲有五金造面好似錫紙咁反射熱。
乳膠地蓆多數卷埋。而其他就多數摺得埋。
地蓆都可自制，如用發泡膠板，輕，熱阻又大。
地衣

地衣（粵拼：dei6 ji1），即菌藻門（粵拼：kwan2 zou2 mun4，學名：Mycophycophyta），係真核生物域下一個門，多數生喺乾燥嘅石頭或者樹皮上面。
動詞短語

動詞短語（粵拼：dung6 ci4 dyun2 jyu5；英文：verb phrase）係指一拃一齊做一嚿文法單位嘅字（短語），而成嚿字可以當係一個動詞噉用。例如「打中個波」係一句動詞短語，由幾隻字組成。
動能

一架架嘅跑車用好高嘅速度飛馳，帶有相當嘅動能。
動能（英文：kinetic energy，KE）係指一嚿嘢（物體）由於郁動而帶有嘅能量。喺經典力學入面，動能條式係
，當中
係物體嘅質量， 係物體嘅速度。

力同作功
内文：力同作功
想像有個特定嘅參考系，有一股力  持續噉施落一件有質量嘅物體嗰度，而且喺成個過程期間，件物體行咗   咁遠嘅位移，用 C 代表佢行嗰條軌跡。因為成個過程入面有股力作用喺佢身上，件物體會有個非零嘅加速度，而有個非零嘅加速度代表佢個速度同動量會係噉變。成個過程入面，「嗰股力嘅作功（work done）」係一個冇方向嘅標量，定義上係：
，或者寫做
。
如果喺成個過程入面股力個數值唔一致，噉個功嘅值可以用積分（integral；詳情睇微積分相關）嘅方法計：
例如想像一個棒球投手投球，啱啱開始嗰陣，個波喺佢手中唔郁（），而由「開始投」到「放手」期間，佢一路用佢隻手向個波施力，而喺呢段期間個波移動咗若干嘅距離（），令個波最後以若干非零速度（）飛出去。
順帶一提，如果有一股力，佢喺件物體身上作嘅功嘅數值總量係（只要移動嘅起點同終點不變）無論件物體嘅移動軌跡係點都一樣嘅話，呢股力就係一股保守力（conservative force），例如重力就係一股保守力，而摩擦力唔係。

推導動能
一架以若干速度行駛緊嘅車；佢會帶有若干量嘅動能。
睇埋：運動方程
有咗功呢個概念，就有得去諗動能嘅問題。首先，根據運動方程（equations of motions），
，
呢條式描述一件加速緊嘅物體嘅速度變化，當中  係件物體嘅最後速度， 係佢初頭個速度。跟手執吓呢條式就會變成
，即係
，跟住代呢條式落去功嗰條式（）嗰度嘅話就會出到
，跟住一路執：
，
。
最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。
動脈硬化

動脈硬化（Arteriosclerosis）係指動脈嘅血管壁失去咗彈性、變厚同硬化嘅症狀，其中最常見嘅類型係動脈粥樣硬化。
動視

動視（Activision）係美國一間電子遊戲公司，1979年開張，依家佢係美國最大電子遊戲發行商。
動詞變化

文法上講嘅動詞變化（conjugation of verbs）係指緊將一隻動詞按照隻語言嘅詞形變化法則嚟變做第啲樣。
動脈瘤

動脈瘤（Aneurysm）係種血管病，指動脈嘅血管壁腫脹嘅病變，個瘤體積會慢慢變大，萬一爆咗，患者好大機會失血過多而死。
唐奴辛頓

唐奴辛頓（英文：Donald Sinden，1923年10月9號—2014年9月12號）係英國一個男舞台劇演員、電影演員、電視演員，1942年出道。
唐君毅

唐君毅（1909年1月17號—1978年2月2號），學名毅伯，四川宜賓人。現代思想家、哲學家、教育家，新儒家學派代表人物。佢老師有熊十力、方東美、梁漱溟等。

生平
唐君毅祖籍廣東五華，佢六世祖以歲荒移川。爸爸係唐迪風，本名烺，又叫倜風，字鐵風。媽媽陳大任，字卓仙。佢爸爸曾經跟歐陽竟無學習，所以唐君毅喺佢嘅著作入面叫佢做太老師。唐君毅半歲開始，同埋佢爸爸住喺成都。十二歲半入重慶聯合中學求學，受蒙文通啟迪，對宋明理學產生興趣，其後師從支那內學院之歐陽竟無，研習釋家思想。1925年先後入北平中俄大學、北京大學，1926年轉往國立中央大學哲學系。1932年畢業後返四川任教中學，1937年受聘於華西大學。1940年任教重慶中央大學，自此獻身教育及學術界。
1949年遷居香港（其後曾搬遷合共12次），同埋錢穆、張丕介等人起咗個亞洲文商學院，1950年改名叫新亞書院。
1957年，應美國國務院所邀，赴洋講學。1958年，同徐復觀、張君勱、牟宗三發表《為中國文化敬告世界人士宣言》。
1963年，新亞書院、崇基學院同埋聯合書院合組成香港中文大學，由唐君毅出任新亞書院哲學系講座教授，兼任教務長同哲學系系主任等職，至1974年9月5號後退休。佢喺1968年到1978年擔任新亞研究所所長期間，邀請咗好多學界嘅名人嚟學校主講文化講座，令香港一時間成為咗研究中華文化嘅重鎮；但喺佢嘅任期入面，由於研究所同大學間嘅衝突變得白熱化，新亞研究所就畀大學終止補助，然後脫離咗中文大學，喺後繼無人嘅情況下，令到研究所一蹶不振。1973年新亞中學創辦之後，佢就出任校董會成員。 1975年，任台灣大學哲學系客座教授；同年確診肺癌，雖然經過反覆治療但都係無效，1978年2月2號凌晨喺香港病逝。喺台北觀音山朝陽墓園落葬。
國際哲學界公認佢係「當代新儒家」嘅一位代表人物。2003年四川省宜賓市成立咗「宜賓學院唐君毅研究所」，又建立咗「唐學網」同出版《唐學》嘅集刊，內容欄目包括「生命垂範、唐學通論、體系與方式、哲學與文化、宗教與道德、教育與人文、儒學與時代、君毅眾學、故園文化」等等。
喺2009年嗰陣，唐先生百歲冥壽時中大校園（新亞書院水塔下）為佢樹立咗銅像紀念佢。而喺1988年林聰標（中文：林聰標）教授擔任新亞書院院長嗰陣，亦都提議過將書院入面嘅樂群館冠名做「君毅館」，以對唐先生嘅紀念，但最後畀大學校董會否決。
唐嘉麟

唐嘉麟（Kevin Tong，1985年3月6號—），綽號KT，係香港Rap歌手，亦係無綫電視藝員。佢喺香港出世，2009年佢喺Rap歌手歐陽靖幫手下出道，大約2012年加入無綫電視，主要拍電視劇。

演出
呢個表唔完整，歡迎加料。
唐奕聰

唐奕聰（粵拼：tong4 jik6 cung1；英文：Gary Tong；1963年8月16號—2021年3月2號）係香港音樂創作人同樂手，太極樂隊成員，都係好多歌手嘅唱片監製、音樂總監、作曲、編曲、鍵盤手。

生平
唐奕聰除咗係太極嘅成員外，亦同已故樂壇天王張國榮合作無間，喺2020年9月推出嘅張國榮紀念專輯《REVISIT》就係由佢負責重製。
唐奴奧干拿

唐奴奧干拿（英文：Donald O'Connor，1925年8月28號—2003年9月27號）係美國一個男歌手、電視主持、舞蹈員、演員，1937年出道。
唐奴基氏

唐奴基氏（英文：Donald Crisp，1882年7月27號—1974年5月25號）係英國一個男演員、電影導演、作家、編劇、製片人，1908年出道。
坑口花園

坑口花園，香港公園之一，遊樂場之一，喺新界將軍澳，坑口田下灣村，田洲路同昭信路間，近田下灣天后古廟，英文叫Hang Hau Garden。行政上歸西貢區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
坑渠

坑渠係指街邊收集污水同雨水嘅渠，收集到嘅水通常會經地底嘅渠排出大海。
坑尾村站

坑尾村站（粵拼：haang1 mei5 cyun1 zaam6；英文：Hang Mei Tsuen Stop）係香港輕鐵嘅車站，代號425，屬於單程車票第4收費區。呢個站喺屏廈路近坑尾村側邊，為坑尾村同埋週邊地區居民提供服務。另外畀啲唔搭西鐵，偏等751、761P往來屯門、元朗、天水圍北、天水圍南轉車嘅乘客。
坑梓街道

坑梓係中國廣東深圳坪山區下邊嘅一個街道，叫坑梓街道，下轄4個社區。
坑口體育館

坑口體育館，香港室內體育館之一，喺將軍澳坑口培成路三十八號，西貢將軍澳政府綜合大樓一到三樓，英文叫Hang Hau Sports Centre。行政上歸西貢區。設施有籃球場、排球場、羽毛球場、乒乓球檯、活動室、健身室、兒童遊戲室、室內緩跑徑。
二〇一一年五月完工，同年十二月廿九號啟用。

場內設備
多用途個主場館，有一千二百個觀眾席。另有健身室一個、多用途活動室一個、乒乓球室一個、兒童遊戲室一個、健體資訊閣一個。室內緩跑徑長約一百五十米。
坡勤半島

坡勤半島（英文：The Balkans，跟普通話音譯叫巴爾幹半島）係地緣政治同文化嘅名詞，指歐洲東南嘅亞得里亞海同黑海之間嘅陸地，詳細嘅範圍有唔同定義，有唔同講法。大約有55萬平方公里同大概5,500萬人口。喺古希臘時代，巴爾幹半島叫哈伊莫司（Haemus）半島。個名稱來自於一條由保加利亞到東塞爾維亞嘅巴爾幹山脈。
維基同享有多媒體嘅嘢：坡勤半島
埃奧華州

埃奧華州（State of Iowa）係美國中西部一州，坊間戲稱為「花旗心」（American Heartland）。埃奧華舊陣時係法蘭西屬地，路易斯安那易手後，徙置爾處嘅居民種落好多包粟，帶旺農業發達。
維基同享有多媒體嘅嘢：埃奧華州
埃布羅河

埃布羅河係西班牙一條河，起源自坎塔布連山脈，最後流入地中海，長930公里。
埃塞俄比亞高地

埃塞俄比亞高地又叫埃塞俄比亞高原，係非洲東部嘅山脈，海拔最高點4,550米，由埃塞俄比亞管。
埃塞俄比亞航空

埃塞俄比亞航空（Ethiopian Airlines）係埃塞俄比亞一間航空公司，1945年開張。
埃季島

埃季島係挪威冷岸群島第三大島，面積5,073平方公里。
埃居里

埃居里（Écully）係法國東部一座城，喺奧文尼－隆河－阿爾卑斯里昂區，人口2萬。
埃塞俄比亞野兔

埃塞俄比亞野兔（學名：Lepus habessinicus）係兔科兔屬嘅其中一個種。
夏竹欣

夏竹欣（英文名：Summer Joe，1980年5月28號—）係香港女演員，無綫電視前女藝員，第15期無綫電視藝員訓練班畢業。夏竹欣嘅前男朋友係無綫電視嘅演員黃子雄。
夏縣

夏縣係中國山西運城一個縣，總面積1353平方公里，人口37萬。
夏至

夏至，廿四節氣之一，冬至起計第十二個，立春計起第十個，多數喺西曆6月21號或者6月22號，亦即係太陽響黃經90°嗰日，直射北回歸線。呢一日北半球夜晚最短，日頭最長。因為係咁，古人憑立竿睇日影就曉得呢日最長。而呢日之後日照會越來越短。《月令七十二候集解》：「五月中……夏，假也，至，極也，萬物於此皆假大而至極也。」
若一年以冬至起，夏至則為半年。上古華夏亦會慶祝。以黃曆來計，冬至必為十一月，夏至亦為五月，為午月。端午節可謂夏至慶祝遺留，原本與屈原無關。直至大清時，夏至慶祝為夏節，有放假一日之習。中國部份少數民族，會視為年中嘅新年，同冬至睇齊。
夏至日，日會喺全年至北位，北半球而言，係至高位，南半球而言，係至低位。北極圈內全日白晝，南極圈內全日黑夜。若喺北回歸線，會見日過天頂，立干唔見影。
西洋占星，夏至係巨蟹宮之始。

英文
英文稱之為Summer solstice，以為夏日，然而人移居南半球，西洋六月即為南半球冬日，冬夏相反，有人改定義為南半球之Summer solstice喺十二月。故此又要分辨，六月至叫June solstice，十二月至叫 December solstice。
夏茅汽車客運站

，又叫夏茅汽車站或夏茅客運站，係中國廣東省廣州市嘅一個客運站，喺白雲區廣花公路嘅夏茅村入面，夏茅大道口嗰頭，呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。

史
呢個客運站喺2001年起好重開始搞簡易營運，一直到2005年9月1號按返國家一級站嘅標準嚟重新起過，一直到2006年1月18號起好嗮重開放埋。2007年重通過咗國家一級站場嘅評估。

面積
總面積係62872平方米，建築面積係2576平方米。大型客車發車位有1,280平方米，而停車場有35,000平方米。

主要經營
呢個車站嘅主要經營係去廣東省嘅東莞、澳門、順德、深圳、揭東、潮陽、雲浮、平遠、興寧、信宜、化州、廉江；同埋去湖南嘅永州、邵陽、衡陽、益陽；湖北嘅恩施、天門、荊門；河南嘅鄲城、鄭州、洛陽、周口；江西嘅上猶；四川嘅南充、西充、儀隴、南部、瀘州；重有重慶；安徽嘅東至、太和、亳州；貴州、浙江、廣西、福建 嘅平和、永定等。附近有12條巴士路線經過呢度附近。
夏綠蒂藍萍

夏綠蒂藍萍（英文：Charlotte Rampling，1946年2月5號—），係英國女演員，2015年憑《緣來他不夠愛我》入圍奧斯卡最佳女主角獎。
夏華

夏華（又譯廈威，法文：Le Havre）係法國一城市，亦係一埠，傍住英倫海峽，巴黎沿河出海就到夏華。夏華係法國第二大港，喺馬些之後。
夏良站

夏良站（粵拼：haa6 loeng4 zaam6；英文：Xialiang Station），規劃嗌過石湖站（sek6 wu2*4 zaam6；Shihu Station），係廣州地鐵14號綫嘅車站，2018年12月28號開通，喺白雲區太和鎮夏良村入面，龍歸城地皮範圍內嘅東邊。
另外，14號綫行東風嗰邊喺每日21:30收車之前嘅尾班車都係揀呢個站做總站，之後入返石湖停車場檢修。

樓層
呢個站一共有2層樓嘅地下區域，其中地面係出入口，地下1樓係站廳，有票務設施、客務中心同商舖、安檢設施；地下2樓係14號綫月台。站內雖然冇休息室，但有廁所同母嬰室，喺月台範圍嘅北邊，其中母嬰室喺廁所嘅女廁門口隔籬。

站廳
夏良站嘅站廳收費區喺車站西邊，東邊係過街通道。收費區有好多部扶手電梯同樓梯、專用𨋢往返月台都得。

月台
呢個站有個島式月台，喺龍歸城探春園東邊嘅小區F綫嚿地皮嘅地底，夏良南王田路同龍歸城小區F綫交界南邊139m嘅地方。
另外，呢個站嘅兩條正綫喺月台北邊整咗兩條波口位專門畀列車出入石湖停車場。喺每日嘅尾班快車（UTC+8，21:30）都會揀呢個站做總站，清客後將直接入車廠，唔再出車，直到第二日營運頭班車為止。

商舖同自助服務
呢個站冇商舖，但得三臺自助服務。
自助服務
共享雨遮
M-Touch地鐵資料查詢
好易（Hotye）多媒體自助服務終端

出入口
夏良站冚唪唥嘅出入口B出入口B出入口 C出入口C出入口 D出入口D出入口
呢個站有3個出入口，分别係B、C同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
早期喺2003年份地鐵規劃方案講嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶，期間冇話經過呢個站。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係石湖站，而車站位就喺而家嘅廣從二路近北二環高速交界南邊範圍，後嚟考慮到龍歸城嘅街坊出行唔方便嘅問題而將份規劃方案修改咗，將原先嘅西南段喺太和以南到東平嗰橛嘅路線，改向西屈咗個彎入龍歸城入面，之後再行返廣從公路一帶。

施工
2017年7月6號，車站附近嘅石湖停車場重喺度起緊。
2015年9月：車站喺度搞緊前期入場工作。
2015年10月15號，全綫第一部盾構機喺嘉禾望崗到呢個站之間嘅中間風井開挖。
2016年5月24號，凈低未開工嘅呢個站到東平區間亦正式開始施工。
2016年7月中，呢個站正式封頂。
2017年5月15號，主綫呢個站到太和站區間嘅風井右綫盾構隧道貫通。
2017年6月21號朝早，呢個站到太和站之間嘅左綫盾構隧道正式貫通。
2018年3月29號晏晝，廣州市民政局開始向全社會徵集主綫啲站名時變成「太和南」或「夏良」兩隻名。
2018年8月6號，廣州地鐵官方公佈咗主綫嘅最終站名，呢個站亦最後定名做夏良站。
2018年9月26號，呢個站正式三權移交而開始營運前調試

開通
2018年12月28號晏晝，由於14號綫一期主綫部份正式開通，呢個站亦正式開放。

利用狀況
呢個站嘅主要周邊乘客都係附近龍歸城一帶啲村民同樓盤居民、返放工啲廠房、讀書啲學生、啲職員讀書啲學生上落為主。
內鄉

內鄉係中國河南南陽一個縣，總面積2465平方公里，人口63萬。
內野正雄

內野正雄（1934年4月21號—）係日本足球員，司職前鋒，曾經喺1955～1962年間爲日本足球代表隊出場18次，入咗3球，重參加過1956年夏季奧林匹克運動會。
內野貴志

內野貴志（1988年2月15號—）係日本足球員，司職後衞，效力長野帕塞羅。
內錢

內錢（Inside money）係貨幣經濟學術語，指貨幣創造嗰陣增加私人經濟個體負債嘅貨幣部分。譬如主動創造商業銀行貨幣，呢個部分嘅貨幣通過合併財務報表可以喺會計意義上將私人經濟個體嘅債權同債務抵消咗。
內質網

動物嘅細胞胞器。①核仁 ②細胞核 ③核糖體 ④囊泡 ⑤糙面內質網 ⑥高爾機體 ⑦細胞骨架 ⑧光面內質網 ⑨粒線體 ⑩液泡 ⑪細胞質 ⑫溶酶體 ⑬中心粒
內質網（粵拼：noi6 zat1 mong5，英文：Endoplasmic reticulum, ER）係一種細胞器，可以分做嚡霎霎內質網（Rough Endoplasmic reticulum）同滑捋捋內質網（Smooth Endoplasmic reticulum）。嚡霎霎內質網上面癡住好多核糖體，功用係合成膜蛋白同分泌蛋白。滑捋捋內質網上面係冇核糖體，功能係畀細胞內外嘅醣類同脂類做合成同傳輸。
內野明音

內野明音 ，係日本嘅一個女藝人同埋配音員。
南巴斯克

南巴斯克，又叫西屬巴斯克，係西歐巴斯克地區南面屬於西班牙領土嘅一部份，包括巴斯克自治區同納瓦拉。
南巡

南巡係國家嘅阿頭巡視業務，比如清朝康熙帝南巡、乾隆下江南，兩位總共有12次南巡。另外，1992年1月18號至2月21號，退咗休嘅鄧小平去武昌、深圳、珠海、上海視察都係南巡，又叫「九二南巡」。2012年12月，上臺做中共中央總書記冇耐嘅習近平去咗廣東巡視，又叫「新南巡」。
南弘

南弘（1869年11月13號—1946年2月8號）係大日本帝國政治人，第15任臺灣總督，1932年任職。
南康

南康（粵拼：naam4 hong1）係中國江西省贛州市嘅區。面積1800km²，市區面積14km²，人口81萬（2011年），市區人口14萬（2011年）。

史
三國東吳嘉禾五年（236年）南壄縣（壄係野嘅別字，讀je5）析置出南安縣。
晉太康元年（280年）南安改名爲南康縣，意思係「地接嶺南，人安物阜」。
1995年3月國務院將南康徹縣爲市，叫南康市。
2013年11月12號南康市徹市改區，叫南康區，並且將原先嘅潭東鎮、潭口鎮畀咗章貢區。

政區
南康轄2條街道、6個鎮、11個鄉、1個民族鄉、1個單位。
街道：蓉江街道、東山街道
鎮：唐江鎮、鳳崗鎮、龍嶺鎮、龍回鎮、鏡壩鎮、橫市鎮
鄉：浮石鄉、橫寨鄉、朱坊鄉、太窩鄉、三江鄉、龍華鄉、十八塘鄉、麻雙鄉、大坪鄉、坪市鄉、隆木鄉
民族鄉：赤土畬族鄉
單位：南康市工業園
南廣薩省

南廣薩省係安哥拉嘅一個省，喺國土西部，首府孫貝。
奇幻逆緣

《奇幻逆緣》（The Curious Case of Benjamin Button）係2008年一套美國奇幻浪漫電影，改編F. Scott Fitzgerald（中文：法蘭西斯·史考特·費茲傑羅）嘅1922年英文同名短篇小說《The Curious Case of Benjamin Button（中文：班傑明的奇幻旅程 (短篇小說)）》。呢套戲係由大衛芬查執導，畢彼特同姬蒂白蘭芝主演。佢攞到2009年奧斯卡13個提名。
奇廉

奇廉（Chillán）係智利城市，紐布萊大區首府，人口17萬。
奇幻片

奇幻片（英文：fantasy film）係指故仔內容講奇幻嘅電影。
奇幻潮

《奇幻潮》係香港電視廣播有限公司製作嘅時裝電視劇。
奇擬棘茄魚

奇擬棘茄魚（學名：Halieutopsis tumifrons）係棘茄魚科擬棘茄魚屬嘅其中一個種。
奇幻愛情

奇幻愛情（英文：romantic fantasy）係奇幻同愛情小說嘅結合文類，情節會集中講浪漫關係，同時又會好似典型嘅奇幻噉將故仔設喺有幻想嘅架空世界入面。
奇幻摩天輪

《奇幻摩天輪》（Wonder Wheel）係一部2017年嘅美國時代劇情電影，由活地亞倫執導。主演係琦溫斯莉、Jim Belushi、Juno Temple、側田添百力。
奧果韋-伊溫多省

奧果韋-伊溫多省係加蓬嘅一個省，喺國土東北部，首府馬科庫。
奧果韋河

奧果韋河係非洲加蓬嘅河，長1,200公里，喺讓蒂爾港流入大西洋。
奧林比亞

奧林比亞（英文：NK Olimpija Ljubljana）係斯洛文尼亞盧布爾雅那一間職業足球球會，依家踢緊斯洛文尼亞甲組足球聯賽。
奧果韋-洛洛省

奧果韋-洛洛省係加蓬嘅一個省，喺國土中東部，首府庫拉穆圖。
奧林比亞高斯足球會

奧林比亞高斯足球會（希臘文：ΠΑΕ Ολυμπιακός Σ.Φ.Π.，希臘文發音：[olimbiaˈkos]）係希臘雅典一支職業足球隊。呢一隊喺希臘係至成功同攞獎至多嘅。
奧林比亞籃球隊

奧林比亞籃球隊（英文：KK Cedevita Olimpija）係斯洛文尼亞盧布爾雅那嘅職業籃球球會，依家打緊斯洛文尼亞甲組籃球聯賽。
奧林比亞高斯排球會

奧林比亞高斯排球會（英文：Olympiacos SFP Volleyball）係希臘雅典嘅職業排球球會，依家打緊希臘排球聯賽。
奧柏侯遜

奧柏侯遜（德文：Oberhausen）係德國北萊茵－西法倫一座城，人口21萬。
司馬義·艾買提

司馬義·艾買提（維吾爾文：ئىسمائىل ئەھمەد‎, ULY：Isma'il Ehmet，1935年9月—2018年10月16號）係中國維吾爾族政治人。佢係新疆和闐策勒縣人。1953年8月入中國共產黨。
1998年3月，艾買提任國務委員、國務院黨組成員。佢喺2003年3月成為全國人大常委會副委員長，2008年3月卸任。
2018年10月16號11點58分，司馬義·艾買提喺北京病逝，享年83歲。
司馬衷

晉惠帝司馬衷（259年—307年1月），字正度，係西晉第二個皇帝，晉武帝司馬炎個仔。喺佢統治期間發生咗八王之亂，使到西晉元氣大傷。
司馬衷係喺267年立為太子，290年登基。司馬衷本人無能，喺佢在位期間，發生咗八王之亂，大班皇室成員起兵造反，而司馬衷重好幾次俾班皇叔操控成為傀儡。又喺呢個時候一啲胡族人又一樣開始起兵搞事，係五胡亂華嘅開始。
300年，賈后廢咗太子司馬遹，之後又派人殺咗佢。趙王司馬倫乘機起事，發兵入宮廢咗賈后，之後又賜毒酒殺賈后。
307年1月，司馬衷喺宮入面死咗，有人話喺俾皇叔毒死嘅。之後由皇太弟司馬熾繼位，就係晉懷帝。

評價
多數人都話司馬衷係個白痴皇帝，因為《晉書》上面就咁樣記載：「及天下荒亂，百姓餓死，帝曰：『何不食肉糜？』」
但研究一般認為，司馬衷嚴格上並唔係白痴，因為所謂理據喺醫學上都唔成立。只不過，司馬衷個人的確無能力解決政事上嘅困難，造成八王之亂，而司馬衷自己亦成為傀儡。
由於佢嘅懵閉閉、豬咁蠢聞名天下，令到居於上位原本唔帶貶意嘅謚號「惠」响佢用過之後，變做昏君代名詞，所以之後好似大唐、趙宋呢類長期統治中原嘅主流大朝代，都要避免用「惠」字做皇帝謚號。

仔女
愍懷太子司馬遹，謝玖所生。
司馬相如

司馬相如（前179年—前117年），字長卿，西漢辭賦家，蜀郡成都人。出名作品包括《子虛賦》、《上林賦》。相如並非佢本名，佢本名小犬，及後自己改名相如。相如，取自戰國名相藺相如。
司馬相如勾引寡婦卓文君，同佢私奔，是為琴挑文君，亦為千古之談。
司馬相如文采甚高，纍得漢皇帝所賞，及後皇帝劉徹派佢出使西南夷。
司馬聃

司馬聃（343年—361年），係東晉第五位皇帝，344年到361年在位，跟諡號叫晉穆帝。
司馬談

司馬談（前165年—前110年）係西漢太史，皮氏縣人，司馬喜亞仔，司馬遷老竇。武帝劉徹時任太史，掌天文、曆法。佢學天官於唐都，學易於楊何，學道論於黃子。
司馬談生平，見諸佢個仔遷本史記，太史公自序一篇。遷秉承佢遺志，先至用十年寫出本史記。
司馬談之父，司馬喜，任五大夫。亞爺叫司馬無澤，任市長。太爺司馬昌，任秦主鐵官。司馬氏先祖，世典周史，睇天嘅官。不過去周入晉之後，再隨軍入奔秦，之後營生就同天文無關。司馬談任太史，可謂重拾先祖事業。所以要學藝他人。佢見春秋之後幾百年，就無人寫史，明主賢君忠臣死義都無人記，後人無得效法，故此想效法孔丘寫春秋，以史論政，不過未成書已病死。
劉徹建元元封年間，當時學者已經有啲亂，六家要旨分唔清。佢寫咗篇論六家要旨，以正視聽。六家即陰陽家﹑儒家﹑墨家﹑名家﹑法家﹑道家。篇文亦收入太史公自序之內，為後世研究漢初黃老入門。
元封元年，即公元前一百一十年，劉徹去泰山封禪。佢留滯周南，無得參加，嬲到病，當年就病死洛陽。臨死前咁啱個仔遷，西南打完仗返屋企，談就交帶遷，要同佢完成史記。
司馬衍

晉成帝司馬衍（321年—342年），字世根，係東晉嘅第三代皇帝，晉明帝個仔，廟號顯宗。
晉成帝係喺325年即位，因為太細個，要由庾太后、大臣王導同埋庾亮去輔政。到慢慢大個咗，就開始親政，頒布咗《壬辰詔書》，禁止世家士族私自佔有山川大澤，限制大臣個影響；341年又以土斷方式，將由北方移居過來嘅大族編入戶籍以增朝庭稅收。
342年晉成帝過身，死嗰陣得廿二歲。
司馬越

司馬越（—311年），字元超，係西晉東海孝獻王（東武城戴侯司馬馗孫仔，高密文獻王司馬泰大仔），河內溫縣（而家河南溫縣）人，291年開始參與八王之亂，最後响307年毒死司馬衷，成功掌政，但最後响內外交迫嘅憂患入面（311年）瓜老襯。
佢嘅去世，意味住八王之亂嘅徹底終結。
大學城北站

大學城北站（粵拼：daai6 hok6 sing4 bak1 zaam6；英文：Higher Education Mega Center North Station），之前嗌過北亭站（bak1 ting2 zaam6；Beiting Station），起緊嗰時嗌過大學城站（daai6 hok6 sing4 zaam6；Higher Education Mega Center Station）。佢係廣州地鐵4號綫嘅車站，2005年12月26號開始營運。位置喺番禺區大學城入面嘅中心大街北同埋中環東路嘅交界，有4個出入口。

樓層
呢個站凈係得地下嘅兩層樓。其中地下一樓係站廳，而地下二樓係4號綫嘅月台。車站入面既冇廁所又冇休息室同母嬰室響度。

站廳
大學城北站嘅收費區喺站廳嘅中間偏東北嘅位，而西南邊係人行通道，四周圍俾車站嘅商舖圍住嗮。而收費區入面有好多部扶手電梯同樓梯往返月台都得。而專用𨋢喺車站嘅西邊免費區域入面，乘客如估有需要嘅話，可以向車站嘅工作人員查咗車飛之後嚟協助用。
站廳全景（從D出入口通道附近望出去，喺2014年10月24號影。）

月台
呢個站有1個島式月台同1個側式月台，喺大學城中心大街北嘅地底。佢係成條4號綫嘅島式月台入面，話得係最細嗰個。
大學城北站嘅月台全景（呢度講嘅月台都喺同一層樓）行南沙客運港嗰邊，喺2014年10月24號影。行黃村嗰邊，喺2016年9月17號影。
另外，呢個站有條存車線響度。不過其中一邊嘅島式月臺（有存車線嗰邊）有裝到月台幕門，但由於呢個島式月臺太窄，甚至有柱同扶梯擋住部分車門對應位，所以嗰邊嘅月台幕門冇裝到滑動裝置，凈係裝咗幾個推逳裝置。如估4號綫出現突發事件要入呢個站嘅存車線嚟疏散嘅話，列車停低咗重開埋門之後，乘客就一定要自己推開月台幕門先至可以入到月台度疏散。

商舖同自助服務
而家嘅大學城北站入面有好多唔同類嘅鋪頭畀乘客買嘢同埋食嘢，好似有便利檔、麵包檔同菩提子酒店等。
另外，大學城北站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商舖
鴻福堂
7-Eleven
美心西餅
樂盒盆栽
棉元素

出入口
大學城北站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同埋C，D。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
4號綫
呢個站最先喺2000年嘅《近期線網規劃實施調整方案》入面出現咗，話係4號綫嘅中途站，佢同時重係廣州大學城嘅其一配套地鐵站。之後呢個站入咗4號綫首通段（大學城專線）嘅工程入面先起。
12號綫
呢個站最先喺2010年份地鐵規劃入面出現，嗰時方案雖然話提出將行緊大學城東南邊近嶺南印象園東南部份嘅4號綫一分為二，摱到12號綫入面，但方案冇人讚成而拋棄咗。後嚟改咗規劃連續經過4號綫首通段喺官洲同小谷圍入面行過嗰3個站。隨後東南段連續改咗2次位，但一樣冇改到經過呢個站份。

施工
到咗2003年3月份，呢個站就開始正式逳手起。而工程一直都到2005年2月份先至搞掂。

通車
2005年12月26號，4號綫開通咗之後，呢個站正式開放。

改名
喺2006年8月23號，呢個站正式改名嗌「大學城北站」。佢重係第一個喺營運咗無耐之後改咗中文名嘅地鐵站。

利用狀況
呢個站係大學城入面嘅其中一座地鐵站，佢重係4號綫往返大學城嘅主要交通工具。喺呢個站入面，一般都係啲大學城入面嘅高校學生成日嚟呢度坐車嘅，重有啲係北亭村附近住嘅樓盤啲人。如估喺星期五晏晝同埋星期日傍晚，呢個站成日都有好多人上落。而喺平時，呢個站都幾多人用下。
另外，凡係天氣比較好嘅周末同節假日嗰陣，成日都見到喺廣州市區入面嚟嘅乘客到呢個站落車，跟住轉巴士去到長洲島同小榖圍島入面嘅廣東科學中心入面玩。
重有，凡係廣州大學城中心區體育場嗰度有大型嘅足球比賽或大型演唱會嘅話，呢個站都比較多客流下。
大學城外環路

係中國廣東廣州嘅環形主幹道，亦係廣州大學城介乎外環同內環之間嘅環形路，位置喺番禺區大學城。

敘述
全長14.9km，闊42米，雙向6車道。
大學城廣工路

大學城廣工一路：全長1.3km，闊24米，西北-東南走向，雙向4車道。
大學城廣工二路：全長520m，闊12米，南北走向，雙向2車道。

大學城廣工路嘅兩條道路，起點到終點
大學城廣工一路：從大學城內環西路（中心湖公園南邊）開始，一直到大學城外環西路（嶺南印象園北門）。
大學城廣工二路：從大學城內環西路（中心湖公園南邊）開始，一直到大學城中環西路（廣工大學城校區綜合訓練館）。
大學城中環路

係中國廣東省廣州市嘅環形主幹道，喺番禺區大學城。呢條主幹道係廣州大學城介乎外環同內環之間嘅環形路。

敘述
全長10.3km，闊42米，雙向6車道。
大學城南站

大學城南站 (廣州)：廣州地鐵4號綫嘅車站。
大學城南站 (昆明)：昆明地鐵1號綫嘅車站。
大溪地足球代表隊

大溪地足球代表隊係法屬波利尼西亞嘅足球代表隊，由大溪地足球總會管轄，1990年加入大洋洲足球協會同埋國際足球協會。
大溪地足球代表隊喺1952年9月21號踢第一場國際比賽，主場和紐西蘭2-2。而最大勝仗係喺1971年9月2號贏曲克群島30-0。
大溪地足球代表隊喺大洋洲國家盃首三屆賽事（1973年、1980年同埋1996年）都攞到亞軍，2012年嗰屆重贏埋冠軍，從而首次攞到之後嗰年洲際國家盃嘅參賽權。